Татарстан Республикасы

Әтнә муниципаль районы Яңа Шашы балалар бакчасы

Тема: “Сәламәтлек аланында”

Төзеде тәрбияче:

Маугизова А.Г.

1кв.категорияле.

2015 ел

Саескан: Исәнмесез, кадерле дуслар!

Мин сезне бүген сәламәтлек аланыны өенә чакырам.Урман, күлләрдә яшәүче дусларым сәламәт булып яшисегез килсә, сәламәтлек аланы өенә рәхим итегез!

Бака сикереп чыга: Сәламәтлек аланы өе дигәннәре шушы микән?(як-ягыннан карый). Әлегә беркемдә юк. Ишеген шакып карыйм әле. Берәүдә юк ләбаса, кереп карыйм булмаса.

***Төн җитте- музыка астында йолдыз һәм ай чыга. Таң ата кояш чыга- музыка астында кояш чыга.***

***Бака иртән торып зарядка ясый.(музыка уйнап ала).***

Сәламәт булыйм дисәң.

Режим үтә һәркөнне

Зарядкаңны калдырма

Иртәнге ашың төсле (кереп китә).

***Куян сикереп чыга:*** Сәламәтлек аланы өендә ” кем яши?

***Бака :*** Бу мин-бака такылдавык.Ә син кем?

***Куян:*** Бу мин- йөгерек куян.

Мине дә үз янына ал әле.

***Бака :*** Син нишли беләсең соң?

***Куян:***Мин бик яхшы йөгерә беләм.Сине дә йөгерергә өйрәтермен.Кишер яратам. Бергәләп кишер үстерербез.

***Бака: көлә***

***Куян:***Кишер ул бик файдалы, үстерә,витаминнары да күп.

***Бака :*** Ярый алайса кер бергә торыйк.

***Куян:*** Әйдә чык монда йөгерергә, биергә өйрәтәм. Бергәләп биеп алыйк.

***Куян йөгерергә өйрәтә. Музыка астында бииләр. Тям-тям.***

***Бака:***Әйдә дустым, керик өебезгә.

***Тычкан мәтәлчек атылып чыга:*** Чи-чи, о-о. Бу сәламәтлек аланында кем яши?

***Бака :*** Бу мин-Бака-такылдавык.

***Куян:*** Бу мин йөгерек куян. Ә син кем соң?

***Тычкан:*** Бу мин чи-чи тычкан. Мине дэ үз яныгызга алыгыз әле?

***Куян:*** Ә син нишли беләсең соң?

***Тычкан:*** Мин җир казый беләм.Сезне мәтәлчек атарга өйрәтермен.

***Бака :*** О-о , ярый кер алайса.(Керә)

***Барысы бергә җырлыйлар.***

Хәзер алга барабыз, хәзер артка барабыз(2)

Уң якка да йөгерик

Сул якка да йөгерик

Армый- талмый хезмәт итеп

Шулай бергә көн күрик.

***Куян:*** Әйдәгез кишер утыртыйк.Тешләребез нык булсын.тамагыбыз тук булсын.

***Бака :*** Мин казыйм.

***Куян:*** Мин утыртам.

***Тычкан :*** Мин су сибәм.Чи-чи (Су ташый)

***Бака: Әйдәгез ял итеп бер уен уйнап алыйк әле. Мин сезгә хәрәкәтләр ясап күрсәтәм, ә сез минем арттан кабатлагыз.***

***Уен:***

***Комета төшә- хайваннар янына килеп карыйлар.***

***Куян: Нәрсә бу дип аптырашып карап торганда.****(Тавыш була тәлинкә төшә).*

***Куян:*** Дусларым карагыз әле ниндидер яктылык күренә.

***Нло: (як- ягына карана, ә калганнар 1 кырыйга җыйналалар)***

***Нло:*** Бу нинди җир? Мин кая килеп эләктем?Сез кемнәр?

***Куян:*** Без-без урман җәнлекләре булабыз, ә син кем? Нишләп йөрисен?

***Нло:*** Мин чит планетадан килдем, мине дусларым җибәрде, безнең планетага микроблар яный, без аларны ничек итеп бетерергә дә белмибез, ярдәм итмәссезме безгә?

***Бергә: Итәбез.***

***Шулай сөйләшеп торганда болар янына төлке керә.Җырлый-җырлый.***

***Төлке:*** Безнең урман бигрәк матур

Һавасы да саф аның

Тирән итеп бер суласаң

Чистара бөтен каның

Үләннәре чып-чын дару

Дөрес итеп куллансаң

Үпкәләрең чистара

Саф һавасын суласан

Исәнмесез !Сәламәтлек аланы шушы булама? Мин дөрес килдемме? Сәламәтлек аланына керергә рөхсәт итегез.

***Хайваннар:*** Әйдәгез рәхим ит.

***Төлке:*** Нло ны күреп ала һәм аптырап .Дусларым бу нинди кунак? Кем бу?

***Бака :*** Бу чит планетадан килгән кунак. Бездән ярдәм сорый. Аларның планетасына микроблар яный.

***Нло:***  Микроблар үзләренә дуслар эзлиләр.Безнең планетабызны юк итәргә уйлыйлар.

***Төлке:*** Бердэ борчылма. Микроблар безнең илдә инде бик күптәннән бирле яшәп килә.Мин шулар турында әйтеп китим әле.

Микроблар файдалы һәм зарарлы булалар, без аларны күрмибез.

***Микроб керә.***

***Микроб: Монда минем турында сөйләшәләр бугай.Миндә үзем турында сөйлим әле.***

Вакның вагы мин микроб

Хәтта күзгә күренмим

Кешедән кешегә күчәм-

Чирләтергә иренмим.

Дусларым әйдәгез кунагыбызны зарарлы микроблар белән көрәшергә өйрәтәбез.

***Бака :*** -Микроблар чисталыктан курка.Мин хәзер сезне үземнең дусларым белән таныштырам. Менә бу су,ә монысы сабын.

***Су:*** Мин чиста су,йөгерек су.

Мин тормыш чыганагы.

Юын син минем белән

Сәламәт булыйм дисәң.

***Сабын:*** Һәр бала мине сөйсен,

Һәркөн юынып йөрсен.

Юсын аяк- кулларын,

Битен һәм колакларын.

***Тычкан: -***Микроблар саф һаваны яратмыйлар. Әйдәгез саф һаваның үзен тыңлап карыйк әле.

***Саф һава***: Ылыслы урманнард йөрдек

Дусларым белән бергә

Саф һава кирәк икәнен

Алар күптәннән белгән.

***Куян:*** -Микроблар витаминнардан куркалар,шуңа күрә күбрәк яшелчә һәм җиләк-җимеш ашарга кирәк.Яшелчәләр арасында ниләр генә юк икән

***Яшелчәләр чыга.***

Мин кәбестә, кишер, суган

Бәрәңгесе помидоры-

Витамин белән тулган.

***Төлке:-*** Күбрәк саф һавада булырга һәм спорт белән шөгыльләнергә кирәк.Сәламәтлек- төп чирләргә каршы торучанлык. Спорт һәм сәламәтлек алар минем иң якын дусларым.

***Спорт һәм сәламәтлек чыга бииләр.***

***Спорт:*** Күрәсең спорт дускай уңган, булганнар.

Булыгызсау-сәламәт

***Сәламәтлек :*** Сәламәт тәндә-сәламәт акыл!

Сәламәтлек –зур байлык.

***Саскан : Очып чыга.***

***Саескан:*** Менә ничек күңелле дусларым!Барыгыз бергә җыелгач. Шулай сәламәт булып, спорт белән шөгыльләнеп, дөрес тукланып яшик.

Сәламәтлек –зур байлык.

Төлке Килгән кунагыбыз микроблар белән ничек итеп көрәшергә кирәклеген белдеңме инде?

***Нло:-*** Мин инде хәзер аңладым, ничек итеп микробларга каршы көрәшергә кирәклеген.Урман дусларым!Сезгә бик зур рәхмәт.Миндә тизрәк кайтыймда,үземнең дусларыма микроблардан ничек котылырга кирәклеген аңлатыйм.

***НЛО очып китә.***

***Хайваннар җыр җырлыйлар.”Сау бул НЛО”***